钦定古今图书集成/明伦汇编/官常典/第668卷 > 《授张崇俊韩王傅制》前人
## 钦定古今图书集成/明伦汇编/官常典/第668卷 > 《授张崇俊韩王傅制》前人

敕：“朝散大夫前守彭王府谘议参军充内飞龙厩驱
使赐紫金鱼袋张崇俊，敏行资身，良才适用。列官朱
邸，早陪文学之车；从事玉台，久佐飞黄之皂。彊力匪
懈，清心不渝，忠效见称，器能可录，王门传道，允藉纯
臣，仍进荣阶，俾超彝序。可银青光禄大夫韩王傅，馀
如故。”